cyanic-selkie/wikianc huggingface dataset:
Զիլոտներ
Զիլոտներ (Ζηλωταί — նախանձախնդիրներ), քաղաքական խմբավորում Բյուզանդիայում, Թեսալոնիկե (Սալոնիկ) քաղաքում։ Գլխավորել է խոշոր ֆեոդալ Հովհաննես Կանտակուզինոսի և բյուզանդական կայսր Հովհաննես V-ի միջև պայքարի ընթացքում ծագած հակաֆեոդալական ապստամբությունը (1342—50)։
Զիլոտները քաղաքից վտարեցին խոշոր ֆեոդալներին, որոնք այն ուզում էին հանձնել Կանտակուզինոսին։ Իշխանությունը հանձնվեց երկու արքոնտների՝ զիլոտների պարագլուխ Միքայել Պալեոլոգոսին և կենտրոնական իշխանության ներկայացուցիչ Հովհաննես Ապոկավկոսին։ Ուժեղացավ առևտրական շրջանների ազդեցությունը։ 1345 թվականին Հովհաննես Ապոկավկոսի և Միքայելի սպանությունից հետո իշխանությունն անցավ Կանտակուզինոսին։
Երբ Կանտակուզինոսը 1347 թվականին կայսր հռչակվեց։ Զիլոտները չճանաչեցին նրան և որոշեցին Թեսալոնիկեն հանձնել Սերբիայի թագավոր Ստեփան Դուշանին։ Նա ոտքի հանեց հակառակորդներին, որոնք կոտորեցին զիլոտներին։ Զիլոտների հասարակական կազմի, ծրագրի վերաբերյալ հարցերը բյուզանդագիտության մեջ վիճելի են։ Զիլոտները անհաջողության են մատնվել, որովհետև մեկուսացված էին արտաքին աշխարհից, քաղաքացիների և գյուղացիների ժամանակավոր դաշինքը քայքայվել էր։ Զիլոտների պարտությանը նպաստել են նաև Սերբիայի և Օսմանյան թուրքերի հարձակումները։
Գրականություն
Կատեգորիա:Բյուզանդիայի պատմություն
Կարտաշևկա (գյուղ, Արխանգելսկի շրջան)
Կարտաշևկա (Карташевка, Карташевка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 131 մարդ։
Աբդուլինո (գյուղ, Բուրաևսկի շրջան)
Աբդուլինո (Абдуллино, Абдулла), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 56 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Ռադյանսկոե (գյուղ, Կորոստենի շրջան)
Ռադյանսկոե (Радянське), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1832 թվականին։
2001 թվականի տվյալներով Ռադյանսկոե գյուղում բնակվում էր 110 մարդ։ Բնակավայրը զբաղեցնում է 0,053 կմ² տարածք։ Բնակչության խտությունը կազմում էր 2075,47 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1832 թվականին հիմնադրված բնակավայրեր
Կուստոլովո (գյուղ, Նովի Սանժարիի շրջան)
Կուստոլովո (Кустолове), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1700 թվականին։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Մուսուլ
Մուսուլ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բիոցենոզ
Բիոցենիզմ (xoivo£ – ընդհանուր), ցամաքի կամ ջրամբարի որոշ հատվածներում բնակվող բույսերի, կենդանիների, միկրոօրգանիզմների համախումբ։ Բնութագրվում են ինչպես միմյանց, այնպես էլ միջավայրի աբիոտիկ (ոչ կենսական) գործոնների նկատմամբ ունեցած որոշակի վերաբերմունքով ։
Բիոցենիզմում առանձնացվում են օրգանիզմների 3 խումբ՝
Ծանոթագրություններ
Կատեգորիա:Կենսաբանություն Կատեգորիա:Բնապահպանություն
Ռյաբովսկի (Օբլիվսկի շրջան)
Կատեգորիա:Ռոստովի մարզի Օբլիվսկի շրջանի բնակավայրեր Կատեգորիա:Ռուսաստանի խուտորներ
Սոոսալու (գյուղ, Հալինգա շրջան)
Սոոսալու (Soosalu), գյուղ Էստոնիայի Պյարնումաա նահանգի Հալինգա շրջանում։
Մեղվաընտանիքների կործանման համախտանիշ
Մեղվաընտանիքների (գաղութների) կործանման համախտանիշ, երևույթ, որի էությունն այն է, որ մեղրատու մեղուների աշխատող առանձնյակներն ընդմիշտ հեռանում են փեթակներից՝ թողնելով այնտեղ մայր մեղվին, սննդի պաշարներ և կերակրող մեղուների։ Ձմեռվա ընթացքում մեղուների թվաքանակի նվազման միջին մակարդակը 2007-2013 թվականներին ԱՄՆ-ում կազմել է 30 տոկոս՝ սովորական 15 տոկոս մակարդակի դեպքում ։ Համախտանիշը չի ազդել մեղրատու մեղուների ընդհանուր թվաքանակի վրա, քանի որ մեղվաբույծները վերականգնում են գաղութները՝ փեթակների բաժանման միջոցով։ 2014-2017 թվականներին կորուստների մակարդակը նվազել է մինչև 24 %, սակայն մեղուների ընտանիքների առողջությունն ընդհանուր առմամբ մտահոգություններ է առաջացնում ։
Սոոսալու (գյուղ, Հալինգա շրջան)
2011 թվականի տվյալներով գյուղում բնակվում էր 17 մարդ։
Մեղվաընտանիքների կործանման համախտանիշ
Մեղուների ընտանիքների ոչնչացման համախտանիշը գրավել է հանրության ուշադրությունը և հաճախ այդ արտահայտությամբ նկատի է առնվում մեղուների առողջությանը վնասող ավելի ընդհանուր խնդիրներ, որոնց թվում են թունաքիմիկատներով վարակը, բնակության միջավայրի կորուստը ֆերմերների կողմից միատեսակ մշակաբույսերի աճեցման պատճառով և այլն ։
Սոոսալու (գյուղ, Հալինգա շրջան)
Արտաքին հղումներ
Կատեգորիա:Էստոնիայի Պյարնումաա նահանգի Հալինգա շրջանի բնակավայրեր Կատեգորիա:Էստոնիայի գյուղեր
Մեղվաընտանիքների կործանման համախտանիշ
Պատմություն
Գաղութների կործանման համախտանիշն առաջին անգամ նկարագրվել է 2006 թվականին Միացյալ Նահանգներում, որբ նկատվել է երևույթի գագաթնակետը ։ Մեղրատու մեղուների պաշտպանության համաշխարհային ֆոնդի տվյալների համաձայն՝ ամեն ձմեռ ԱՄՆ-ում ոչնչանում է մեղրատու մեղուների գաղութների 30-35 %-ը։
Հետագայում նույնը նկատվել է Եվրոպայի մի քանի երկրներում՝ Բելգիայում, Բուլղարիայում, Ֆրանսիայում, Նիդերլանդներում, Հունաստանում, Իտալիայում, Պորտուգալիայում ու Իսպանիայում և ավելի քիչ՝ Շվեյցարիայում և Գերմանիայում ։ Հյուսիսային Իռլանդիայում 2009 թվականին հայտարարվել է մեղրատու մեղուների պոպուլյացիայի կրկնակի կրճատման մասին ։ Ընդհանուր առմամբ ամբողջ Եվրոպայում տարեկան ոչնչանում է մեղրատու մեղուների 20 %-ը․ նմանատիպ միտում է սկսում նկատվել Լատինական Ամերիկայում և Ասիայում (հայտարարվել է Թայվանում համախտանիշի հայտնվելու հնարավոր դեպքերի մասին )։
Պատճառներ
Այս երևույթի պատճառները դեռևս մինչև վերջ պարզված չեն, սակայն կարծիքներ են հնչել այն մասին, որ դա կարող է պայմանավորված լինել շրջակա միջավայրի ու բիոտիկ գործոնների ազդեցությամբ, մարդու տնտեսական գործունեության և այդ ու այլ գործոնների համալիրի ազդեցությամբ։
Բիոտիկ գործոնների թվում առաջին հերթին ընդգրկվում են վարոատոզը (մեղրատու մեղուների մակաբուծային հիվանդություն) և պաթոգենային միկրոօրգանիզմների առաջացրած մի շարք հիվանդություններ  ։ Փեթակ ներթափանցած վարրոա տզերը վարակում են մեղուներին և նրանց սերունդներին։ Տիզը Եվրոպա է հասել 1960-ական թվականներին Չինաստանից և Հնդկաստանից՝ հնդկական Apis cerana indica վայրի մեղվի հետ միասին, որի վրա տիզը մակաբուծում է վայրի բնության մեջ։ Սկսած 1980-ական թվականներից՝ Եվրասիայի փեթակներից յուրաքանչյուրը կարելի է ապրիորի համարել վարոա տզով վարակված։ Ներկայում տզի մի շարք պոպուլյացիաներ հարմարվել են դրա ոչնչացման համար օգտագործվող համակարգային ազդեցության ակարիցիդներին։ Մյուս կողմից, փեթակների մշակումից հետո մեղրը վաճառքի ենթակա չէ, ուստի հակավարոային պրոցեսները հնարավոր չէ պարբերաբար անցկացնել մեղրի հավաքման ամբողջ սեզոնի ընթացքում։
Ի թիվս այլ որոշիչ պատճառների, նշվում է շրջակա միջավայրի պայմանների փոփոխությունը, սննդի պակասը և միջատազերծումը թունաքիմիկատների օգտագործմամբ (օրինակ՝ իմիդակլոպրիդ) ։ Քանի որ սատկած մեղուների մեծ մասը հայտնաբերվում է դաշտերում (նրանցից միայն մի քանիսը կարող են թռչել փեթակ և այնտեղ սատկել), ապա կան ծանրակշիռ հիմքեր կասկածելու, որ մեղուների թունավորվում են այն քիմիկատներով, որոնք անբարեխիղճ գյուղատնտեսներն օգտագործում են դաշտերի մշակման համար (հատկապես սևուկը).։
Փորձ է արվել համախտանիշը ԳՄՕ-բույսերի աճեցման հետ ։ Սակայն մեղուների վրա գենային-մոդիֆիկացված բույսերի ազդեցության ուսումնասիրության 25 աշխատանքների մետա-վերլուծությունը ցույց է տվել, որ դրանք չեն ազդում հասուն մեղուների և նրանց թրթուրների գոյատևման վրա ։ Ավելին, այն տարածաշրջանների միջև, որտեղ մեղուների անհետացումներ են տեղի ունեցել, և այն տարածաշրջանների միջև, որտեղ մշակվում են ԳՄՕ-բույսերը, կորելացիան բացակայում է ։
Մեղուներին ոչնչացնում են նաև նոզեմատոզը, եվրոպական փտախտը, ամերիկյան փտախտը, 19 վիրուսային ինֆեկցիաները, որոնց բուժումը դեռևս հայտնաբերված չէ ։ Պատճառը կարող է լինել նաև գերսառեցումը) (հատկապես ձմռանը, սառնամանիքին)։ Ենթադրվում է, որ պատճառը կարող է լինել միանգամից մի քանի գործոնների համադրությունը, ներառյալ բջջային կապի աշտարակների ճառագայթումը ։
Հակազդեցության միջոցներ
21-րդ դարի սկզբին մեղվաբույծները կրկին դիմել են օրգանական թթուների (մրջնաթթու և թրթնջակաթթու) օգնությանը, որոնցից ժամանակին հրաժարվել են նրանց հետ աշխատելու մեծ դժվարությունների պատճառով. մեղվաբույծի համար ավելի հեշտ է Վարրոայի տզերի դեմ պայքարելու համար օգտագործել քիմիական նյութեր, քան թթուները՝ սեզոնի ընթացքում 3-4 անգամ քիմիական նյութերով մշակելով փեթակները (ընդ որում՝ հաճախ 20-30 % դեպքերում, մայր մեղուն վնասվում է)։
Ներկայու չի կարելի փեթակը դնել սևուկի ցանքսերի մոտ, քանի որ այն սեզոնի ընթացքում 2-3 անգամ սրսկվում է։ Մեղուները դրան չեն դիմանում. սկզբում նրանք դառնում են ագրեսիվ, իսկ մեկ ամիս անց հեռանում են փեթակից։ Այնուամենայնիվ, սևուկի ցանքատարածություններից մեղուներին հասնող ավելի բնորոշ վնասն այն է, որ սևուկի մեղրը ձմռան համար ոչ պիտանի է։ Մեղվի ընտանիքը, որը ձմռան համար մնացել է այդ մեղրի պաշարով, շատ դեպքերում մահանում է։
Արտաքին հղումներ
Կատեգորիա:Մեղվաբուծություն Կատեգորիա:Անբացատրելի անհետացումներ Կատեգորիա:Բնության խնդիրներ Կատեգորիա:Համախտանիշներ
Մագնիսահետախուզություն
Մագնիսահետախուզություն, հետախուզության երկրաֆիգիկական մեթոդ, հիմնված է ապարների մագնիսական հատկությունների տարբերության վրա։ Կիրառվում է երկրաբանական հետազոտությունների բոլոր փուլերում և ընդգրկում է՝ Երկրի մագնիսական դաշտի կամ նրա տարրերի լարվածության չափումները, մագնիսական քարտեզների կազմումը, չափումների արդյունքների երկրաբանական մեկնաբանումը ըստ ապարների մագնիսական բնութագրումների։ Մագնիսահետախուզությունը ուսումնասիրում է երկրաբանական մարմինների ստեղծած մագնիսական անոմալիաները, որոնք մագնիսացված են Երկրի ժամանակակից և հին մագնիսական դաշտերով։ Ապարների մագնիսացումը որոշվում է նրանց մեջ ֆեռոմագնիսական միներալների (մագնետիտ, պիրրոտին) առկայությամբ։ Առանձնապես ինտենսիվ մագնիսական անոմալիաներ են ստեղծում հիմքային և գերհիմքային հրային ապարները, մագնետիտային երկաթային հանքաքարերը։ Մագնիսահետախուզության դեպքում չափումները կատարվում են Երկրի մակերևույթին, ինքնաթիռներից կամ ուղղաթիռներից (աերոմագնիսական հանույթ), շարժվող նավերից (հիդրոմագնիսական հանույթ կամ ծովային Մագնիսահետախուզություն), հանքափորվածքներում (ստորգետնյա Մագնիսահետախուզություն), հորատանցքերում (հորատանցքային Մագնիսահետախուզություն)։ Չափումների համար օգտագործվում են տարբեր տիպի մագնիսամետրեր։ Երկրի մակերևույթին հանույթը, որպես կանոն, կատարվում է ուղղագիծ պրոֆիլներով, ընդ որում պրոֆիլների և դիտման կետերի միջև եղած հեռավորությունների հարաբերությունը կազմում է 10։ 1-ից մինչև 1։ 1։ Աերոմագնիսական և հիդրոմագնիսական հանույթի ընթացքում չափումները կատարվում են անընդհատ կամ դիսկրետ ուղղագիծ, իսկ երբեմն՝ կորագիծ (լեռնային վայրերում), պրոֆիլների ցանցի երկարությամբ շարժվելիս։ Մագնիսահետախուզությունը ինքնուրույն, ինչպես նաև երկրաֆիզիկական և երկրաբանական մեթոդների հետ, կիրառվում է երկրակեղևի ռեգիոնալ խորքային կառուցվածքի ուսումնասիրման, այդ թվում՝ պլատֆորմների հիմքի տեղադրման խորության որոշման (նավթ և գազ որոնելու դեպքում), երկաթի հանքաքարի մագնիսական տարատեսակների, ինչպես նաև հիմքային և գերհիմքային ապարների հետ կապված մետաղային ու ոչ մետաղային հանքավայրերի, աքցեսոր մագնիսական միներալներ պարունակող գունավոր, հազվագյուտ, ազնիվ մետաղների որոնման և երկրաբանական քարտեզագրման համար։ Երկաթի հանքաքարի հետախուզության դեպքում Մագնիսահետախուզությունը հանքափորվածքներում և հորատանցքերում ապարների մագնիսական ընկալունակության չափումների զուգակցմամբ հնարավորություն է ընձեռում ճըշտել երկաթահանքային մարմինների դիրքը և գնահատել մագնիսական երկաթի տոկոսային պարունակությունը հանքաքարում։
Կատեգորիա:Մագնիսականություն
Տերևակերներ
Տերևաներկեր, կարծրաթև միջատների ընտանիք։ Սովորաբար մինչև 2 սմ (ՀԽՍՀ-ում մինչև 1,7 սմ) երկարությամբ, հաճախ խայտաբղետ, բզեզներ են։
Նկարագիր
Մարմնի երկար, մինչև 1,7 սմ է, գունավորումը հաճախ խայտաբղետ է։ Բերանային օրգանները ծամող են, բեղիկները՝ թելանման, համրիչաձև կամ վերին մասում թեթևակի լայնացած։ Ոտքերը երկար են, հետինները՝ երբեմն ցատկող տիպի։
Թրթուրները երկարավուն են, մսոտ, ապրում են սովորաբար ազատ, հազվադեպ՝ հողում կամ բույսերի հյուսվածքներում։ Ե՝ վ բզեզները, և՝ թրթուրները սնվում են տերևներով (այստեղից՝ անվանումը), որոշ տեսակներ՝ նաև բույսերի այլ օրգաններով։ Բազմաթիվ տերևաներկեր (հատկապես զանգվածային բազմացման դեպքում) վնասում են գյուղատնտեսական կուլտուրաներին և անտառներին։ Հայտնի է տերևաներկերիի մոտ 40 հազար (ԽՍՀՄ-ում՝ շուրջ 1400) տեսակ։
Տեսակներ
Հայտնի է մոտ 40 հազար, ՀՀ-ում՝ 330 տեսակ՝
Գրականություն
Կատեգորիա:Միջատներ Կատեգորիա:Կենդանիներ այբբենական կարգով
Sky Sports
Sky Sports, Ռուփերտ Մերդոքի News Corporation կոնգլոմերատին պատկանող Մեծ Բրիտանիայում և Իռլանդիայում գործող մարզական հեռուստաալիքների բրենդ է «British Sky Broadcasting» մեդիախմբի կազմում։ Հեռուստաընկերությունը իրավունք ունի ուղիղ հեռարձակում իրականացնելու համար մարզական հանդիպումների անցկացման ամսաթվերը փոխանակելու։ Ունի 4 հեռուստաալիք, որոնք հեռարձակվում են թվային և HD ֆորմատներով, նաև սեփական մարզական լրատվական հեռուստաալիք (Sky Sports News) և ռադիոկայան (Sky Sports News Radio)։
2012 թ. մարտի 9-ից գործում է «Sky Sports F1 HD» բարձր պարզության ֆորմատով հեռուստաալիքը Ֆորմուլա 1 ցուցադրելու համար ։
Սամոխին (Օբլիվսկի շրջան)
Սամոխին (Самохин), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Նեստերկինսկոյե գյուղական համայնքի կազմի մեջ։
Մեդվեդևկա (գյուղ, Լիտինկայի շրջան)
Մեդվեդևկա (Медведівка), գյուղ Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Մեդվեդևկա գյուղում բնակվում էր 81 մարդ։ Բնակավայրը զբաղեցնում է 0,082 կմ² տարածք։ Բնակչության խտությունը կազմում էր 987,8 մարդ/կմ²։
Ինեմա (Մեգրեգայի վտակ)
Ինեմա (Инема), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Մեգրեգա գետի ձախ ափին՝ 9,1 կմ հեռավորության վրա։ Գետի երկարությունը 22 կմ է։
Արտաքին հղումներ
Կատեգորիա:Ռուսաստանի գետեր
Ռոբուր նվաճողը
«Ռոբուր–Նվաճողը» (Robur le Conquérant), ֆրանսիցի գրող Ժյուլ Վեռնի գիտա–ֆանտաստիկ վեպը։ Առաջին անգամ հրատարակվել է 1886 թվականին։
Սյուժե
Մի անգամ Երկրի բոլոր բարձրություններում և դժվարամատցելի վայրերում (լեռնային բարձունքներում և բարձրահարկ շենքերի գագաթներին) հայտնվում են տարօրինակ դրոշներ։ Ոչ մեկը չի կարողանում հասկանալ, թե ում դրոշակներն են դրանք և ինչպես են այնտեղ հասցրել։ Պարզվում է, որ հանճարեղ հայտնագործող Ռոբուրը գաղտնի կառուցել է օդից ծանր թռչող սարք, որը նման է ուղղաթիռի։ Դրոշակների տեղադրումով նա հայտարարում է «օդային տարածքի նվաճման» սկզբի մասին։
Օդագնացների (օդապարիկով զբոսնել սիրողներ) ամերիկյան ընկերությունը հերքում է Ռոբուրի սարքի գոյությունը, չի հավատում նման ավիացիայի հեռանկարներին։ Այդ ժամանակ Ռոբուրը իր «Ալբատրոս» սարքով առևանգում է ընկերության մի քանի անդամների և նրանց հետ միասին կատարում է շուրջերկրյա ճանապարհորդություն։
Ծանոթագրություններ
Կատեգորիա:1886 վեպեր Կատեգորիա:Ֆրանսերեն վեպեր
Աբդուլինո (գյուղ, Գաֆուրիյսկի շրջան)
Աբդուլինո (Абдуллино, Абдулла), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Սևերնի (Օբլիվսկի շրջան)
Սևերնի (Северный), ավան Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Կատեգորիա:Ռոստովի մարզի Օբլիվսկի շրջանի բնակավայրեր Կատեգորիա:Ռուսաստանի ավաններ
Մուրլուլե
Մուրլուլե, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Սպիտակավոր
Սպիտակավոր եկեղեցին գտնվում է Հայաստանի Արագածոտնի մարզի Աշտարակ քաղաքում։ Ընդգրկված է Աշտարակի պատմության և մշակույթի անշարժ հուշարձանների ցանկում։
Պատմություն
Կառուցվել է V-VI դդ, վերակառուցվել՝ XIII -XIV դարերում։ Միանավ է, քառանկյուն և կամարաձև ծածկով։ Ներկայումս Սպիտակավոր եկեղեցին անհատույց, անժամկետ օգտագործման իրավունքով տրամադրվել է Հայ Առաքելական եկեղեցուն։
Անվան ծագում
Ըստ ավանդության, Աշտարակում ապրող երեք քույրեր սիրահարվում են Սարգիս անունով մի երիտասարդի։ Ավագ երկու քույրերը որոշում են իրենց զոհաբերել՝ կրտսերին երջանկություն պարգևելու համար և ծիրանագույն ու կարմիր զգեստ հագնելով իրենց նետում են անդնդախոր ձորը։ Այս լուրն իմանալով, փոքր քույրը սպիտակ զգեստ հագնելով, նույնպես իրեն ձորն է նետում, իսկ Սարգիսը այս դառը վշտից դառնում է ճգնավոր։ Հետագայում ձորի եզրին երեք եկեղեցիներ են հայտնվում՝ Կարմրավորը, Ծիրանավորը և Սպիտակավորը ։
Արտաքին հղումներ
Կատեգորիա:5-րդ դարի հայկական վանքեր և եկեղեցիներ Կատեգորիա:Աշտարակի շենքեր և կառույցներ Կատեգորիա:Արագածոտնի թեմի վանքեր և եկեղեցիներ Կատեգորիա:Արագածոտնի մարզի տեսարժան վայրեր
Պորտֆելի արդյունավետ սահման
Այն պորտֆելների բազմությունը, որ առաջարկում է առավելագույն սպասվող եկամտաբերություն հաստատուն ռիսկի պառագայում կամ նվազագույն ռիսկ՝ հաստատուն սպասվող եկամտաբերության պարագայում, կոչվում է պորտֆելի արդյունավետ սահման, այլ կերպ ասած՝ դրանք Պարետո արդյունավետ պորտֆելնեռի բազմությունը ։ Արդյունավետ սահմանից ներքև ընկած պորտֆելները կոչվում են սուբօպտիմալ, քանի որ դրանք չեն ապահովում մաքսիմալ եկամտաբերություն տվյալ ռիսկի համար, նմանապես նաև սահմանից աջ ընկած պորտֆելները։
Ներդրումներ կատարելու ենթադրություններից մեկն այն է, որ ռիսկի ավելի բարձր մակարդակը նշանակում է ավելի բարձր պոտենցիալ եկամտաբերություն:Եվ ընդհակառակը, ցածր ռիսկի դիմող ներդրողները ցածր սպասվող եկամտաբերություն ունեն։ Մարկովիցի տեսության համաձայն կա օպտիմալ պորտֆոլիո, որը կարող է նախագծվել ռիսկի և եկամտի միջև կատարյալ հավասարակշռությամբ ։ Օպտիմալ պորտֆելը պարզապես չի պարունակում առավելագույն պոտենցիալ եկամտաբերությամբ կամ ցածր ռիսկային արժեթղթերով արժեթղթեր։ Այն նպատակ ունի հավասարակշռել առավելագույն հավանական եկամտաբերությամբ արժեթղթերը հաստատուն ռիսկի աստիճանի հետ կամ ռիսկի ամենացածր աստիճանի հետ `տվյալ եկամտի որոշակի մակարդակի համար։ Ռիսկի սյուժեի և սպասվող եկամտի կետերը, որտեղ ընկած են օպտիմալ պորտֆելները, հայտնի են որպես արդյունավետ սահման։
Ենթադրենք՝ ռիսկ փնտրող ներդրողը ներդրումներն ընտրելու համար օգտագործում է արդյունավետ սահմանը։ Ներդրողը կընտրեր արժեթղթեր, որոնք ընկած են արդյունավետ սահմանի աջ կողմում։ Արդյունավետ սահմանի աջ սահմանը ներառում է արժեթղթեր, որոնք ակնկալվում է, որ կունենան ռիսկի բարձր աստիճան, զուգորդված բարձր սպասվող եկամտաբերությամբ, ինչը հարմար է բարձր ռիսկայնությամբ հանդուրժող ներդրողների համար։ Եվ ընդհակառակը, արժեթղթերը, որոնք ընկած են արդյունավետ սահմանի ձախ կողմում, հարմար կլինեն ռիսկից խուսափող ներդրողների համար։
Կարտաշևսկայա
Կարտաշևսկայա (Карташевская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 497 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Տարածական համակարգ
Տարածական համակարգ, շինարարական մեխանիկայում, կրող կոնստրուկցիայի համակարգ (կամ հաշվարկային սխեմա), որ բնութագրվում է այդ կոնստրուկցիայի տարրերի վրա ճիգերի տարածական բաշխմամբ։ Տարածական համակարգերը լինում են․ զանգվածեղ (օրինակ, ամբարտակներ, հիմքեր, մեքենաների հենոցներ ևն), բարակապատ (թիթեղների և թաղանթների ձևով), ձողավոր (կամուրջների ֆերմաներ, կայմեր, էլեկտրահաղորդ տարածական համակարգերի օրինակներ, ա․ ֆերմա (ձողավոր գմբեթ), բ․ շրջանակ ման գծերի հենարաններ ևն), տարածական կարկասներ (հիմնականում կազմված են կապերի օգնությամբ շրջանակային համակարգերում միավորված պարզունակներից և սյուներից), համակցված (տարբեր համակարգերի համակցություններ)։
(9613) 1993 BN3
(9613) , աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 26-ին Թոմաս Բալոնեկի կողմից Կիթ Պիկում ։
Միջին հեռավորությունը Արեգակից կազմում է 2,303655 ա. մ., առավելագույնը մոտենում է 1,9606 ա. մ. հեռավորության վրա և հեռանում 2,6467 ա. մ. ։ Արեգակի շուրջ մեկ ամբողջական պտույտ է կատարում 1277,1 երկրային օրվա ընթացքում, իր ուղեծրով շարժվելով միջինում 0,281889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,1° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Թոմաս Բալոնեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մետաղաօպտիկա
Մետաղաօպտիկա, օպտիկայի բաժին, որն ուսումնասիրում է մետաղների օպտիկական հատկությունները։ Մետաղների բնորոշ առանձնահատկություններից են անդրադարձման մեծ ունակությունը (օրինակ, նատրիումի անդրադարձման գործակիցը՝ R=99, 8%) և ուժեղ կլանումը, որոնք պայմանավորված են մետաղներում մեծ թվով ազատ էլեկտրոնների առկայությամբ։ Նշված հատկությունները դրսևորվում են փոքր հաճախականության էլեկտրամագնիսական ալիքների դեպքում, իսկ բարձր հաճախականությունների տիրույթում (ուլտրամանուշակագույն, ռենտգենյան ճառագայթներ) սկսում են զգալի դեր խաղալ ներքին «կապված» էլեկտրոնները, որոնց պատճառով փոխվում են մետաղի բնորոշ օպտիկական հատկությունները։ Օրինակ, արծաթը տեսանելի տիրույթում լավ կլանիչ է և ունի անդրադարձման մեծ գործակից (95%), մինչդեռ ուլտրամանուշակագույն տիրույթում խիստ ընկնում է ինչպես անդրադարձման (4, 2% ՝ λ= 3160Á-ի համար), այնպես էլ կլանման ունակությունը։ Մետաղաօպտիկայի երևույթները նկարագրող բոլոր առնչություններն ստացվում են օպտիկայի հայտնի օրենքներից՝ փոխարինելով սովորական բեկման ցուցիչը (ո) կոմպլեքս բեկման ցուցիչով՝ ո՝ = τ, ē՝ = ո ( 1—iΧ), որտեղ х-ն կլանման գործակիցն է, e՛-ը՝ կոմպլեքս դիէլեկտրիկ թափանցելիությունը։ Մետաղի օպտիկական հաստատունների (ո և х) և էլեկտրական բնութագրերի (դիէլեկտրիկ թափանցելիություն՝ е, էլեկտրահաղորդականություն՝ с) կապն արտահայտվում է n² (l — х²)= s և n²x= a/v առնչություններով, որտեղ v-ն լույսի հաճախականությունն է։ Օգտվելով Ֆրենեչի բանաձևերից և կոմպլեքս բեկման ցուցչի արտահայտությունից՝ կարելի է ստանալ անդրադարձման գործակիցը (լույսի ուղղահայաց անկման դեպքի համար)․
R= (n-1)² + n²x²/ (n+1)² + n²x²
Կատեգորիա:Օպտիկա
(1735) ԻՏԱ
(1735) ԻՏԱ (ITA), աստերոիդ աստերոիդների հիմնական գոտում։ Հայտնաբերվել է 1948 թվականի սեպտեմբերի 10-ին Պելագեյա Շայնի կողմից Սիմեիզում ։
Միջին հեռավորությունը Արեգակից կազմում է 3,137378 ա. մ., առավելագույնը մոտենում է 2,7301 ա. մ. հեռավորության վրա և հեռանում 3,5447 ա. մ. ։ Արեգակի շուրջ մեկ ամբողջական պտույտ է կատարում 2029,78 երկրային օրվա ընթացքում, իր ուղեծրով շարժվելով միջինում 0,177359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,61° անկյուն։
Արտաքին հղումներ
Կատեգորիա:1948 թվականին հայտնաբերված աստղագիտական մարմիններ Կատեգորիա:Պելագեյա Շայնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ASAP Rocky
Ռակիմ Մայերս (Rakim Mayers, ), առավել հայտնի ASAP Rocky (ոճավորված՝ A$AP Rocky, արտասանվում է «Էյսափ Ռոքի») կեղծանվամբ, ամերիկացի ռեփեր։ Հանդիսանում է «ASAP Mob» հիփ հոփ խմբի անդամ, որտեղից էլ վերցրել է իր բեմական անունը։ 2011 թվականին նոյեմբերին թողարկել է դեբյուտային՝ «Peso» սինգլը, որն ընդգրկվել է նրա «Live. Love. ASAP» միքսթեյպում։ 2013 թվականի հունվարին թողարկել է դեբյուտային՝ «Long. Live. ASAP» ստուդիական ալբոմը, որը գլխավորել է «Billboard 200» հիթ շքերթը։ 2015 մայիսին թողարկված նրա երկրորդ՝ «At. Long. Last. ASAP» ալբոմը նույնպես գլխավորել է այդ հիթ շքերթը։
Վաղ կյանք
Ռակիմ Մայերսը ծնվել է 1988 թվականի հոկտեմբերի 3-ին Նյու Յորք քաղաքի Հառլեմ թաղամասում ։ Նրան տվել են Ռակիմ անունը ի պատիվ 1980-ականների հայտնի ռեփերի ։ Նրա հայրը, ով Բարբադոսից է եղել, մահացել է 2012 թվականին ։ Ռոքին ունի իրենից փոքր մեկ քույր ։
Ռոքին սկսել է ռեփ կարդալ 8 տարեկանից ։ Երբ Ռոքին 12 տարեկան էր, նրա հորը բանտարկել են թմրանյութեր վաճառելու համար ։ Երբ նա 13 տարեկան էր, նա եղբորը սպանեցին Հառլեմում ։ Եղբոր մահը նրան ստիպեց ավելի լուրջ վերաբերվել հիփ հոփ երաժշտությանը ։ Վաղ տարիքում նա հիմնականում նախընտրում էր լսել The Diplomats խմբի երգերը, սակայն նաև ոգեշնչվում էր այնպիսի խմբերի երաժշտությամբ, ինչպիսիք են Three 6 Mafia, UGK, Mobb Deep, Wu-Tang Clan, Run DMC և Bone Thugs-n-Harmony ։
2007-2011: ASAP Mob և անհատական կարիերայի սկիզբ
2007 թվականին Ռոքին միանում է ASAP Mob հիփ հոփ խմբի, որը կազմված է տարբեր ռեփերներից, երաժշտական պրոդյուսերներից, տեսահոլովակների ռեժիսորներից և նորաձևության դիզայներներից, ովքեր կիսում են նույն հետաքրքրությունը երաժշտության, նորաձևության, ոճի և մշակույթի բնագավառներում ։ Խմբին միանալուց հետո, նա սկսում է հանդես գալ ASAP Rocky կեղծանվան տակ, քանի որ խմբի անդամների բեմական կեղծանունները սկսվում է «ASAP»-ով, որը «Միշտ ձգտիր և բարգավաճիր» (Always Strive And Prosper) արտահայտության հապավումն է ։
Լինելով ASAP Mob խմբի կազմում, նա սկսում է հանդես գալ որպես անհատ կատարող և աստիճանաբար դառնում է խմբի ամենաճանաչված և հաջողակ անդամը ։ 2011 թվականի օգոստոսին կայանում է նրա դեբյուտային «Peso» սինգլի պրեմիերան, իսկ նույն տարվա հոկտեմբերի 31-ին թողարկվում է նրա «Live. Love. ASAP» անվանումը կրող դեբյուտային միքսթեյպը, որը նախատեսված է օնլայն անվճար ներբեռնման համար ։ 2011-ի դեկտեմբերին նա նաև եղել է BBC-ի կողմից կազմակերպված «2012-ի ձայնը» հարցման թեկնածուներից մեկը ։
2012-2014: «Long. Live. ASAP»
2012 թվականի փետրվարին Ռոքին և ռեփեր Քենդրիկ Լամարը ելույթներ էին ունենում կանադացի ռեփեր Դրեյքի Club Paradise շրջագայության համերգների բացման արարողությունների ժամանակ ։ 2012 թվականի հուլիսի 20-ին նա պատրաստվում էր ելույթ ունենալ Late Night with Jimmy Fallon հեռուստածրագրի շրջանակներում, սակայն այդ ելույթից ժամեր առաջ նա ներգրավվում է մի ծեծկռտուքի մեջ և ելույթը հետաձգվում է ։ Մեկ ամիս անց՝ օգոստոսի 21-ին, նրա ելույթը ցուցադրվում է ։ Սեպտեմբերի 6-ին Ռոքին և երգչուհի Ռիհաննան ելույթ են ունենում MTV Video Music Awards 2012 մրցանակաբաշխության ժամանակ, որտեղ կատարում են «Cockiness (Love It)» երգի ռեմիքսը ։ 2012 թվականի հոկտեմբերի 24-ին նա թողարկում է իր «Fuckin' Problems» համագործակցությամբ ռեփերներ Դրեյքի, Քենդրիկ Լամարի և Թու Չեյնսի հետ ։ Այդ երգը միջազգային տարբեր հիթ շքերթներում զբաղեցնում է հորիզոնականներ և վաճառվում է ավելի քան 2 միլիոն օրինակով։
Ամբողջ 2013-ի ընթացքում տարբեր մրցանակաբաշխություններում մրցանակների առաջադրվելուց հետո, 2014 թվականի հունվարին նա առաջին անգամ առաջադրվում է Գրեմմի մրցանակի ։ Նրա «Fuckin' Problems» երգը առաջադրվում է այդ մրցանակաբաշխության «Լավագույն ռեփ երգ» անվանակարգում, սակայն չի հաղթում։
2014 թվականի մարտին նա հայտարարում է, որ աշխատում է իր երկրորդ ստուդիական ալբոմի վրա ։ Նույն տարվա հոկտեմբերին թողարկվում է «Multiply» սինգլը համագործակցությամբ ռեփեր Ջուսի Ջեյի հետ, ով նաև հանդիսանում է Ռոքիի երկրորդ ալբոմի պրոդյուսերը ։ 2014-ին Ռոքին նաև նկարահանվում է ռեժիսոր Ռիք Ֆեմույիվայի «Թմրանյութ» (Dope) կատակերգական դրամա ֆիլմում , որի պրեմիերան կայանում է 2015 թվականին։
2015-ներկա։ «At. Long. Last. ASAP»
2015 թվականի մարտին հայտնի է դառնում, որ Ռոքիի երկրորդ ալբոմը կոչվելու է «At. Long. Last. ASAP» ։ Ալբոմը թողարկվում է 2015 թվականի մայիսի 26–ին ։ Այն թողարկման առաջին շաբաթում վաճառվում է 139,000 օրինակով և գլխավորում է Billboard 200 ալբոմների հիթ շքերթը՝ դառնալով նրա երկրորդ ալբոմը, որը գլխավորել է այդ հիթ շքերթը ։ Ալբոմի «LSD» սինգլը զբաղեցրել է 62-րդ հորիզոնականը Billboard Hot 100-ում, իսկ «Everyday» (Ռոդ Ստյուարտի, Միգելի և Մարկ Ռոնսոնի մասնակցությամբ) սինգլը նույն հիթ շքերթում 92-րդ հորիզոնականն է զբաղեցրել ։ 2015 թվականի հունիսին ամերիկացի երգչուհի Սելենա Գոմեսը թողարկում է իր «Revival» անվանումը կրող երկրորդ անհատական ալբոմի առաջին սինգլը՝ «Good for You» երգը, որը զբաղեցրել է 5-րդ հորիզոնականը Billboard Hot 100-ում ։ Օգոստոսի 30-ին Ռոքին և ամերիկյան Twenty One Pilots դուետը միասին ելույթ են ունեցել MTV Video Music Awards մրցանակաբաշխությունում։ Նույն տարվա սեպտեմբերին մեկնարկեց Ռոքիի և ռեփեր Tyler, the Creator-ի համատեղ համերգային շրջագայությունը ։
Հարաբերություններ
2011 թվականին Ռոքին սկսել է հանդիպել ավստրալիացի ռեփեր Իգի Ազալիայի հետ, ում հետ նա ծանոթացել է մի ընդհանուր ծանոթի միջոցով։ Իգին իր և Ռոքիի հարաբերությունների մասին շշուկները հաստատել է Vibe ամսագրի հետ հարցազրույցում։ Իրենց հարաբերությունների ավարտի մասին Ռոքին հայտարարել է 2012 թվականի հուլիսին։ Իրենց հարաբերությունների ժամանակահատվածում Իգին իր մատների վրա դաջել է Ռոքիի «Live.Love.A$AP» միքսթեյպի անվանումը, սակայն 2013 թվականի մարտին նա հայտարարել է, որ ջնջել է դաջվածքի «A$AP» հատվածը ։
2013 թվականի ապրիլից նա սկսել է հանդիպել ամերիկացի մոդել Շանել Իմանի հետ, սակայն 2014 թվականի հոկտեմբերին հայտնի է դառնում, որ նրանք բաժանվել են ։
Իրավական հարցեր
2012 թվականի հուլիսին Ռոքին ձերբակալվել է Նյու Յորքի հագուստի խանութներից մեկում մարդ ծեծելու համար, և ևս երկու լուսանկարիչների հարվածելու համար, ովքեր դրսից նկարահանել են վիճաբանությունը։ Այն մարդը, ում հետ նա սկսել էր վեճը, հետագայում նրան դատի է տալիս հարձակման համար։ Նրանց վիճաբանությունը սկսվել է այն բանից հետո, երբ այդ մարդը ականատես է լինում, թե ինչպես է Ռոքին անօրինական թմրանյութ օգտագործում խանութի ներսում։ Նա այնուհետև հարձակվել է երկու սիրողական լուսանկարիչների վրա, ովքեր նկարահանել են միջադեպը։ Ռոքին ի վերջո նաև մեղադրվում է երկու լուսանկարիչներին հարվածելու և նրանց տեսախցիկները խլելու փորձի մեջ ։
Հագուստի ոճ
Ռոքիի հագուստի ոճը բազմիցս բարձր գնահատականի է արժանացել մի շարք հայտնի հրատարակչությունների կողմից։ Complex ամսագիրը նրան անվանել է Նյու Յորքի ամենաոճային ռեփերը, իսկ GQ ամսագիրը նրան ընդգրկել է 2012 թվականի 25 ամենաոճային տղամարդկանց ցանկում ։ Cosmopolitan կանացի ամսագրի կազմած 2014 թվականի 10 ամենաոճային տղամարդկանց ցանկում, նա զբաղեցրել է 7-րդ հորիզոնականը ։ Ռոքիի ոճաբան Մեթյու Հենսոնը, նրա ոճը անվանել է «բազմատեսակ», նկատելով, որ նա առհասարակ չունի կոնկրետ մի տեսք, քանի որ նրա կերպարը ստեղծվում է ճիշտ համադրությունների արդյունքում ։ 2015 թվականի հունիսին GQ ամսագիրը Ռոքիին ընդգրկել է իր աշխարհի 20 ամենաոճային տղամարդկանց ցանկում ։
Արտաքին հղումներ
Կատեգորիա:Ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:RCA Records-ի արտիստներ Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացի երաժիշտներ Կատեգորիա:Բեմական կեղծանուններ
Հումուս (ուտեստ)
Հումուս (חומוס, حُمُّص, χούμους), ուտեստ, որի գլխավոր բաղադրիչը սիսեռի պյուրեն է։ Հիմնականում հումուսի կազմի մեջ մտնում են այնպիսի բաղադրիչներ, որպիսիք են ձիթապտուղի յուղը, սխտորը, կիտրոնի հյութը, աղացած կարմիր պղպեղը, քնջութի խյուսը՝ թահինը։
Արաբերենով և եբրայերենով «հումուս» նշանակում է ինչպես սովորական սիսեռ, այնպես էլ հենց այս ուտեստը։
Տարածում
Հումուսը ամենաշատը հայտնի Մերձավոր Արևելքի երկրներում և Հարավարևելյան Եվրոպայի երկրներում։ Իսրայելի, Հորդանանի, Լիբանանի, Սիրիայի, Թուրքիայի, ինչպես նաև Հունաստանի ու Կիպրոսի խոհանոցների անփոխարիների ուտեստների շարքում է գտնվում հումուսը։ Հայաստանում նույնպես հումուսը սկսել է տարածվել, շնորհիվ ԽՍՀՄ տարիներին հայրենադարձների և Սիրիական պատերազմի հետևանքով սփյուռքահայերի ներհոսքի հետևանքով։
Վերջին տարիներին հումուսի նկատմամաբ մեծ հետաքրքրություն է առաջացրել նաև ԱՄՆ-ում ։ Նաև հարգի է այն երկրներում, որտեղ բնակչության մեջ շատ են բուսակերերն ու այն մարդիկ, ովքեր չեն կարողանում սննդի մեջ գլյուտեն օգտագործեն ։
Այն համարվում է նաև պահքի կերակուր։
Կազմություն և հատկություն
Հումուսը պատրաստում են շոգեխաշած սիսեռից, որը հետո մշակում են և ստանում համասեռ զանգված։ Դա կամ արվում է ձեռքի օգնությամբ կամ էլ բլենդերով հարելով։ Սիսեռի պատրաստի խյուսի մեջ ավելացնում են ձիթապտուղի յուղ, կիտրոնի մզվածք կամ պատրաստի հյութ (առանց շաքարավազի) և թահին, այն է՝ քնջութի սոուս։ Համեմունքները ավելացնում են ըստ ցանկության և ճաշակի։ Ամենաշատը ավելացվող համեմունքներից են համարվում. Կախված այն բաղադրիչներից, որոնք ավելացնում են հումուսի մեջ, վերջինս ձեռք է բերում տարբեր համային հատկանիշներ։ Ամենահարգի հավելումներից են համարվում տապակած կարմիր պղպեղը, սխտորը, սոխեռածը, տապակած պոմիդորը, մայրի ծառի ընկույզները, դդումի պյուրեն, ֆետա պանիրը, կակաոն ։
Հումուսը պարունակում է մեծ քանակությամբ որակյալ բուսական սպիտակուցներ, թաղաթանյութ, չհագեցած ճարպեր և երկաթ։
Այդ ուտեստը հրամցվում է կամ որպես սառը ուտեստ, կամ որպես սոուս։ Արևելքում այն տալիս են փիթիով, լավաշով։ Իսկ Արևմուտքում հիմնականում չիփսերով, հացով և այլն։
Արտաքին հղումներ
Կատեգորիա:Հունական խոհանոց Կատեգորիա:Իսրայելական խոհանոց Կատեգորիա:Լիբանանյան խոհանոց Կատեգորիա:Սիրիական խոհանոց Կատեգորիա:Թուրքական խոհանոց Կատեգորիա:Պաղեստինյան խոհանոց Կատեգորիա:Եգիպտական խոհանոց Կատեգորիա:Արաբական խոհանոց Կատեգորիա:Բուսակերական խոհանոց Կատեգորիա:Նախուտեստներ Կատեգորիա:Սոուսներ Կատեգորիա:Արևելյան խոհանոց Կատեգորիա:Լևանտական խոհանոց Կատեգորիա:Հրեական խոհանոց Կատեգորիա:Ազգային ուտեստներ Կատեգորիա:Հայկական խոհանոց Կատեգորիա:Կիպրական խոհանոց Կատեգորիա:Հորդանական խոհանոց
Հաննու Տիհինեն
Հաննու Տիհինեն (Hannu Tihinen, ), Ֆինն ֆուտբոլիստ, կենտրոնական պաշտպան։ Խաղացել է Ֆինլանդիայի հավաքականում։
Ակումբային կարիերա
Տիհինենը իր պրոֆեսիոնալ կարիերան սկսել է 1993 թվականին «Կեմին Պալոսեուրա» ակումբում, որը հանդես է եկել Ֆինլանդիայի ցածր դիվիզիոններից մեկում։ Այդ թիմում երեք մրցաշրջանից հետո նա կարողացել է դառնալ առանցքային խաղացողներից մեկը, երիտասարդ հեռանկարային պաշտպան և 1997 թվականի մրցաշրջանի մեկնարկից առաջ նրան հրավիրել են Վեյկաուսլիգայի (Ֆինլանդիայի բարձրագույն լիգա) Ֆիննական ֆուտբոլի առաջատարներից մեկի ԽԻԿ ակումբ։ ԽԻԿ-ի կազմում խաղացել է երեք մրցաշրջան, հաղթել է Ֆինլանդիայի առաջնությունում (1997) և նվաճել գավաթը (1998)։ Այդ հաջողություններից հետո թիմը որոշ չափով զիջել է դիրքերը՝ 1998 և 1999 թվականներին Վեյկաուսլիգայում զբաղեցնելով համապատասխանաբար 4-րդ և 2-րդ տեղերը։
ԽԻԿ-ի հետ խաղացել է 1998/1999 Չեմպիոնների լիգայի խմբային փուլում, թիմը հինգ միավորով խմբում գրավել է վերջին տեղը, սակայն այդ փուլ հասնելն ինքնին կարելի էր մեծ հաջողություն համարել․ դա մինչ այժմ միակ դեպքն է, երբ ֆիննական ակումբը դուրս է եկել Չեմպիոնների լիգայի խմբային փուլ։
2000 թվականի մրցաշրջանի մեկնարկից առաջ Տիհինենը ԽԻԿ-ից տեղափոխվել է նորվեգական «Վիկինգ» ակումբ։ Վիկինգում անցկացրել է երկու ամբողջական մրցաշրջան, իսկ երրորդում խաղացել է մինչև կեսը։ Երկու ամբողջական մրցաշրջանների ընթացքում Վիկինգը երկու անգամ զբաղեցրել է երրորդ տեղը Նորվեգիայի բարձրագույն լիգայում, իսկ երրորդ սեզոնում՝ չորրորդը, բայց դրա ավարտին Տիհինենն արդեն լքել է թիմը։ 2001 թվականին Տիհինեն Վիկինգի կազմում նվաճել է Նորվեգիայի գավաթը։ Նույն թվականին նա կարճ ժամանակով վարձավճարով խաղացել է Անգլիայի Պրեմիեր լիգայի «Վեսթ Հեմ Յունայթեդ»-ի կազմում։
2002 թվականին Տիհինենը «Վիկինգից» տեղափոխվել է բելգիական «Անդերլեխտ»։ Այդ ակումբում, որը բելգիական ֆուտբոլի առաջատարներից է, խաղացել է չորս մրցաշրջան։ Երկու անգամ Անդերլեխտը դարձել է առաջինը Բելգիայի առաջնությունում (2003/2004, 2005/2006) և երկու անգամ՝ երկրորդը (2002/2003, 2004/2005, երկու անգամ էլ բրյուսելցիներն առաջ են անցել իրենց հավերժական մրցակցից՝ Բրյուգգեից)։ Բայց Չեմպիոնների լիգայում թիմը Տիհինենի՝ այդտեղ խաղալու ընթացքում անհաջողություններ է ունեցել՝ երեք անգամ էլ (2003/2004, 2004/2005 և 2005/2006 թվականների խաղարկություններում) Անդերլեխտը զբաղեցրել է վերջին տեղը իր խմբում։ Անդերլեխտում Տիհինենը, ինչպես նաև ԽԻԿ-ում և Վիկինգում մշտապես եղել է հիմնական կազմի խաղացող։ 2006 թվականի ամռանը Տիհինենը հրավիրվել է «Ցյուրիխ», որն այդ ժամանակ Շվեյցարիայի գործող չեմպիոնն է եղել։ Տիհինենն արագ դարձել է ակումբի առաջատարն ու գլխավոր աստղը և ստացել է ավագի թևկապը։ 2006/2007 մրցաշրջանում «Ցյուրիխ»-ը հաջողությամբ պաշտպանել է չեմպիոնական տիտղոսը, բայց մեկ տարի անց նրանք գրավել են միայն երրորդ տեղը։ 2007/2008 ՈւԵՖԱ-ի գավաթի խաղարկությունում շվեյցարացիները լավ խաղ են ցուցադրել՝ դուրս գալով 1/16 եզրափակիչ։
Կարիերան հավաքականում
Տիհինենը երեք խաղ է անցկացրել Ֆինլանդիայի մինչև 21 տարեկանների հավաքականում և 76 խաղ՝ ազգային հավաքականի հիմնական կազմում։ Իր նորամուտը հավաքականում նշել է որպես ԽԻԿ-ի խաղացող, 1999 թվականի հունիսի 5-ին, Եվրո-2000-ի թուրքերի հետ ընտրական առաջին խաղում գոլ է խփել, բայց դա չի փրկել ֆիններին 2։4 հաշվով պարտությունից։ Այդ ժամանակվանից Տիհինենը դարձել է Ֆինլանդիայի հավաքականի գլխավոր պաշտպաններից մեկը՝ խաղերի մեծ մասում պաշտպանության կենտրոնում ամուր կապ ստեղծելով ազգային հավաքականի ավագ և Լիվերպուլի աստղ Սամի Խյուպյաի հետ, ով նույն թվականին միացել է ազգային հավաքականին։ Ֆինլանդիան, ինչպես վերջին տարիներին, այնպես էլ ընդհանրապես իր պատմության մեջ, Եվրոպայի ուժեղագույն թիմերից չի եղել և չի կարողացել նվաճել ո՛չ Եվրոպայի, ո՛չ էլ աշխարհի առաջնության ուղեգիր։
Նվաճումներ
ԽԻԿ Վիկինգ Անդերլեխտ Ցյուրիխ
Ծանոթագրություններ
Կատեգորիա:Պրեմիեր Լիգայի ֆուտբոլիստներ Կատեգորիա:Վիկինգի ֆուտբոլիստներ Կատեգորիա:Վեստ Հեմ Յունայթեդի ֆուտբոլիստներ Կատեգորիա:Ցյուրիխի ֆուտբոլիստներ Կատեգորիա:Անդերլեխտի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Անգլիական ֆուտբոլի լիգայի խաղացողներ
Տիգրան Մեծի պարթևական արշավանք
Հայ-պարթևական պատերազմ կամ Տիգրան Մեծի պարթևական արշավանք, Մեծ Հայքի Արտաշեսյան արքա Տիգրան Բ Մեծի նվաճողական պատերազմն ընդդեմ Պարթևական թագավորության և վերջինիս դաշնակից տերությունների՝ Կորդուքի, Ատրպատականի, Օսրոյենեի և Ադիաբենեի, որոնք սկսվել են մ․թ․ա․ 87 թվականին և ավարտվել մ․թ․ա․ 85 թվականին՝ հայկական կողմի լիակատար հաղթանակով։
Հայ-պարթևական հարաբերությունները սրվում են դեռևս Պարթևստանի գահակալ Միհրդատ Բ-ի կառավարման ժամանակահատվածում, երբ գահաժառանգ Տիգրանին պատանդությունից ազատելու դիմաց որպես պայման Մեծ Հայքի թագավորությանը պարտադրվում է հանձնել սահմանամերձ «Յոթանասուն հովիտներ» կոչվող տարածքը։ Այդ տիրույթների հետագա պատկանելիության շուրջ վեճը Տիգրան Բ-ի կառավարման սկզբնական հատվածում` մ․թ․ա․ 94-92 թվականներին վերաճում է զինված բախման, որն ավարտվում է Հայքի կորստված տարածքների վերականգնմամբ։
Ծոփքի վերամիավորումը, Վիրքի և Աղվանից թագավորությունների հպատակեցումը, Պոնտոսի արքա Միհրդատ Զ Եվպատորի հետ դաշինքի կնքումը, Կապադովկիայի ռազմակալումը, ինչպես նաև Տիգրան Մեծի հետագա նվաճողական նկրտումները անխուսափելի են դարձնում հայ-պարթևական պատերազմի սանձազերծումը, ինչին առավելապես նպաստում են Պարթևստանում սկզբնավորված գահակալական կռիվներն ու խառնակությունները։ Տիգրան Մեծը Պարթևստանի դեմ մեծ արշավանքը սկսում է մ․թ․ա․ 87 թվականին՝ ռազմախուժման ենթարկելով պարթևների դաշնակից տերություններից Ատրպատականը, ապա՝ Ադիաբենեն։ Օգտվելով ռազմական հաջողություններից՝ Մեծ Հայքի թագավորության բանակը հարավ-արևելքում շարունակում է առաջխաղացումն ու մոտենում Պարթև Արշակունիների քաղաքամայր-ոստան Էկբատան՝ պաշարելով քաղաքը։ Այդ պաշարման ժամանակ հրկիզվում է պարիսպներից դուրս կառուցված արքունի դղյակը՝ Ադրաբանան, որից հետո նոր իշխանության եկած պարթևաց արքա Գոդերձ Ա-ն ստիպված է լինում գտալ զիջումների։
Ջախջախիչ պարտություն կրած Պարթևստանի գահակալը ստիպված է լինում ընդունել Մեծ Հայքի արքա Տիգրան Մեծի գերագահությունը և վերջինիս զիջել «արքայից արքա» տիտղոսը, որը Արտաշեսյան արքայատոհմի ներկայացուցիչները կրում են մինչև 1 թվականը։ Արշավանքի արդյունքում Տիգրանյան տերությանն է անցնում նաև ողջ Միջագետքի տարածը և Կորդվաց աշխարհը, իսկ Ատրպատականը վերածվում է Մեծ Հայքի արբանյակ թագավորության։
Հայ-պարթևական առաջին պատերազմ
Պարթևական տերությունը թռիչքաձև հզորանում է Մեծ Հայքի գահակալ Արտաշես Ա Բարեպաշտ արքայի հաջորդների օրոք ։ Արյունարբու գահակալական կռիվների արդյունքում մ․թ․ա․ 123 թվականին այս երկրում գահին բազմել էր Միհրդատ Բ Արշակունին, որի օրոք Պարթևստանը հասնում է իր հզորության գագաթնակետին։ Նախ, Միհրդատ արքան հաջողությամբ դիմակայում է արևելքից իր տերության սահմաններ ներթափանցելու փորձեր կատարող սկյութական ցեղերին , ապա Ասորիքում ջախջախիչ պարտության մատնում անկում ապրող Սելևկյանների տիրակալությանը։
Հռոմեացի պատմիչ Մարկոս Յուստինոսը հաղորդում է, որ պարթևները գրավելով Հայաստանի հարակից երկրները, պատերազմ են սկսում նաև Մեծ Հայքի թագավորության դեմ ։
Արտավազդ Ա-ն Հայքի գահին բազմել էր հաջորդելով հորը՝ Արտաշեսյան թագավորության հիմնադիր Արտաշեսին ։ Արտավազդի օրոք՝ մ․թ․ա․ 120 թվականին, Հայաստանի հարավային տարածքներ են ներխուժում պարթևաց Միհրդատ Բ Արշակունի արքայի բանակները ։ Պարտություն կրած անժառանգ Արտավազդը ստիպված է լինում պարթևական արքունիք պատանդության տալ 20-25-ամյա արքայազն Տիգրանին՝ իր եղբորորդուն ։ Տիգրան Արտաշեսյանին պատանդ վերցնելով, Միհրդատ արքան նախ և առաջ փորձում էր ապահովագրված լինել հռոմեա-պարթևական մրցակցության ընթացքում Մեծ Հայքի թագավորության հնարավոր ռազմական պոռթկումներից, ինչպես նաև հարևան երկրի թագաժառանգին դարձնել արևելյան կողմնորոշմամբ պետական գործիչ ։
Մովսես Խորենացին նշում է, որ պարթևների մղած կարճատև պատերազմն իր հերթին վատթարացրել էր Արտավազդի՝ «հայոց թուլամորթ արքայի» (ըստ պատմիչի բնորոշման) աչքում այդ երկրի հեղինակությունը։ Ըստ պատմագիտական վկայությունների՝ հենց այս շրջանում էլ պարթևները նվաճում են Միջագետքի երկրներն ու Ատրպատականը ։ Ավելին, հայտնի է, որ հայ-պարթևական պատերազմի ընթացքում Միհրդատ Բ Պարթևը ռազմական օժանդակություն էր ստանում նաև իր վասալ Ատրպատականի կամակատար թագավորից ։
Հայ-պարթևական հաջորդ ռազմական բախումը տեղի է ունենում արդեն Տիրան Ա արքայի օրոք։ Տիրանը կամ Տիգրանը Արտավազդ Ա Արտաշեսյանի կրտսեր եղբայրն էր, պատանդ արքայազն Տիգրանի հայրը ։ Եղբոր մահվանից հետո՝ մ․թ․ա․ 115 թվականին, Տիրանը ժառանգում է Հայքի թագը ։ Ստրաբոնը նշում է, որ Տիրանը հզոր դիմադրություն է ցույց տալիս պարթևական զորքերին և դուրս մղում նրանց երկրի սահմաններից․ «Պարթևները տիրեցին մեդացիների և բաբելոնացիների երկրներին, բայց ո՛չ Արմենիային։ Թեև հարձակումներ հաճախ տեղի ունեցան, սակայն երկիրն ուժով չնվաճվեց։» ։
Մեծ Հայքի թագավորության վերելք
Մ․թ․ա․ 92 թվականին Տիգրանի բանակը վրաց իշխաններից կազմված ավագանու խնդրանքով իր զորքերը մտցնում է Վիրք և բախվում այստեղ իշխող պարթևների սատելիտ թագավորի՝ Փառնավազի տոհմից Փառանջոմ Ա-ի բանակի դիմադրությանը ։ Վերջինս, ըստ վրաց տարեգիր Լեոնտի Մրովելու, ուրացել էր հայրենի կրոնն ու կրակի սպասավորներին հաստատել Մցխեթում։ Գուգարքում՝ Տաշիրի շրջակայքում տեղի ունեցած հուժկու ճակատամարտում պարթևների զորակցությունը վայելող Փառանջոմն ու իր բանակը ջախջախվում են. Վիրքում հաստատվում է Արտաշեսյանների տոհմը ։ Հայտնի է, որ նույն տարում Տիգրանի բանակը հպատակեցնում է նաև Աղվանքը ։
Այսպիսով, Մեծ Հայքի թագավորությունը Տիգրանի կառավարման սկզբնամասում հասնում է իր հզորության գագաթնակետին։ Միևնույն ժամանակահատվածում արևմուտքում շարունակական հաջողությունների էր հասնում նաև դաշնակից Միհրդատ Եվպատորը։ Այսպիսով, նպաստավոր նախադրյալներ էին ստեղծվել տարածաշրջանում լիակատար գերիշխանության հասնելու համար, որը քաջ գիտակցելով Տիգրան Բ-ն նախապատրաստվում է մեծ արշավանքի։
Պայքար «Յոթանասուն հովիտներ»-ի համար
Հայ-պարթևական հարաբերությունները վերստին սրվում են մ․թ․ա․ 94 թվականին։ Պատճառը «Յոթանասուն հովիտներ» կոչվող տարածքի պատկանելիության շուրջ վեճն էր։ Մեծ Հայքի հարավ-արևելքում տեղակայված այդ տիրույթները Պարթևստանին հանձնվել էին մ․թ․ա․ 95 թվականին՝ որպես այդ ժամանակ դեռ արքայազն Տիգրանի փրկագին պատանդությունից ։
Տիգրան Մեծի բանակի ռազմական պատրաստվածության մակարդակի բարձրացումը հնարավորություն էր տալիս վերջինիս նման պահանջներ ներկայացնել Պարթևստանին՝ ընդհուպ մինչև իրավիճակը մոտեցնելով էսկալացիայի։ Մեզ հասած պատմագիտական վկայություններից պարզ է դառնում, որ պարթևները հրաժարվում են վերադարձնել այդ տարածքները՝ Կասպքը, Պարսկահայքն ու Պարսպատունիքը, որի արդյունքում Տիգրանը զորքերը մտցնում է այդ տարածքներ։ Ստրաբոնը նշում է, որ «նա հզորանալով վերցրեց այդ վայրերը», ինչը նշանակում է, որ պարթական կողմը չի կարողացել դիմակայել Մեծ Հայքի թագավորության հարձակմանը։ Մ․թ․ա․ 94-92 թվականներին տեղի ունեցած ռազմական բախումների առաջին փուլում Տիգրան Մեծի բանակը վերադարձնում է «Յոթանասուն հովիտներ»-ը, ապա զարգացնելով ռազմավարական հաջողությունները առաջխաղացում է ապահովում Միջագետքի դաշտավայրում՝ պաշարելով սկզբում Ասորեստանի երբեմնի մայրաքաղաք Նինվեն, ապա՝ Ադիաբենեի մայրաքաղաք Արբելան ։
Հռոմի և Պարթևստանի դաշինքն ընդդեմ հայ-պոնտական տանդեմի
Դաշնակիցների հետագա առաջխաղացումը տարածաշրջանային ազդեցության գոտիներում (օրինակ՝ Կապադովկիայի հռոմեահպատակ թագավորության նվաճումը կամ Վիրքի պարթև միապետի տապալումը) երբեմնի ոխերիմ հակառակորդներին՝ Հռոմեական հանրապետությանն ու Պարթևստանին, ստիպում է միևնույն հայտարարի գալ։ Պատճառն այն էր, որ հայ-պոնտական դաշինքը արդեն լուրջ սպառնալիք էր դիտարկվում երկու գերտերությունների աշխարհաքաղաքական և անվտանգային հետաքրքրությունների համար, ուստի սա առաջին դեպքն էր, երբ երկու տիրակալությունների շահերը համընկնում էին։
Հռոմեա-պարթևական բանակցությունները մեկնարկում են Եփրատի շրջակայքում՝ մ․թ․ա․ 92 թվականին։ Այդ տարում Կիլիկիայի հռոմեական պրոպրետոր Կոռնելիուս Սուլլան հանդիպում է պարթևաց թագավոր Միհրդատ Բ-ի ուղարկած բանագնացի՝ Օրոբազուսի հետ ։ Սա, ինքնին, պատմագիտությանը հայտնի առաջին դրվագն էր, երբ Հռոմն ու Պարթևստանը դուրս էին գալիս ուղիղ բանակցությունների ։ Պլուտարքոսը մանրամասներ է հայտնում հակահայկական այս բանակցությունների վերաբերյալ։ Ըստ պատմիչի՝ հանդիպման ընթացքում Սուլլան նստած էր պարթևական դեսպանի և Կապադովկիայի թագավոր Արիոբարզանես Ա-ի միջև։ Կենտրոնը համարվում էր պատվո նստավայր, և Պարթևստանի համար նվաստացուցիչ էր Սուլլայի այդ քայլը, և դա է պատճառը, որ պարթև դեսպանը բանակցություններից վերադառնալուն պես արքայից արքա Միհրդատի վճռով մահապատժի է ենթարկվում։ Անգութ որոշման հիմքը Պարթևական թագավորության հեղինակության անարգումն էր ։ Մեղադրանքում նշվում էր, որ Օրոբազուսը անգործությամբ թույլ է տվել հռոմեացի պատվիրակին գոռոզաբար անարգել սեփական երկիրը։ Հետագայում այսօրինակ վարքագծի համար Սուլլային մեղադրում են նաև Հռոմեական սենատում։
Ըստ ձեռք բերված համաձայնության՝ երկու աշխարհակալությունների ազդեցության գոտիների սահմանագիծը պետք է դառնար Եփրատ գետը ։
Պարթևական մութ դարեր
Չնայած կողմերի միջև համաձայնագրի կնքմանը, մ.թ․ա․ 93 (կամ մ․թ․ա․ 92) թվականին Պարթևստանը պատերազմ է սկսում Սիրիայում՝ ցեղային առաջնորդ, ինքնահռչակ թագուհի Կաոդիկեի և նրա սելևկյան դաշնակից Անտիոքոս X Հովսեփոս Ֆիլոպատորի դեմ ։ Հռոմեա-պարթևական հարաբերությունները վերստին սրվում են, երբ Սելևկյան վերջին միապետերից Դեմետրիոս III-ը փորձում է պաշարել Բերիան (ժամանակակից Հալեպ քաղաքը), Պարթևստանը ռազմական օժանդակություն է ուղարկում տեղի բնակիչներին, որի արդյունքում Դեմետրիոսը պարտություն է կրում ։
Մ․թ․ա․ 91 թվականին պարթևաց տիրակալ Միհրդատ Բ-ն կնքում է իր մահկանացուն։ Միհրդատի կառավարման վերջին տարիները և դրան հաջորդող ժամանակաշրջանը պատմագիտությանը հայտնի է «պարթևական մութ դարեր» անվանումով, որն ավարտվում է մ․թ․ա․ 57 թվականին՝ Որոդես Բ-ի իշխանության գալով ։
Միհրդատ Բ-ի մահից հետո երկրում սկիզբ առած ներքաղաքական գժտությունների ֆոնին մ․թ․ա․ 91 թվականին Գոդերձ Արշակունին Բաբելոնում թագադրվում է որպես Պարթևստանի արքայից արքա ։ Մեզ հասած պատմագիտական աղբյուրները (որոնցից ամենահայտնին Բաբելոնյան աստղագիտական օրագրերն են) վկայում են այն մասին, որ Գոդերձը եղել է Միհրդատի որդին և հոր կառավարման ժամանակահատվածում իշխել պարթևաց արքունիքում որպես «սատրապների սատրապ» ։ Գոդերձը պարթևական գահին վերջնականապես հաստատվում է ներքաղաքական պայքարում ունեցած հաջողությունների արդյունքում՝ հաղթանակ տոնելով գահին հավակնող իր մյուս մրցակիցների նկատմամբ ։ Գահակալական կռիվները, սակայն, էականորեն թուլացնում և պառակտում են Պարթևական կայսրությունը, որն էլ Մեծ Հայքի թագավոր Տիգրան Բ-ին հնարավորություն է տալիս ընդլայնել իր ազդեցության գոտիները տարածաշրջանում ։
Ծանոթագրություններ
Կատեգորիա:Արտաշեսյանների թագավորության պատերազմներ Կատեգորիա:Տիգրան Մեծի արշավանքներ
Հումորի ծառուղի (Յալթա)
Հումորի ծառուղի (Аллея юмора), հումորային հուշարձանների ծառուղի Ղրիմի Յալթա քաղաքում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։ Քանդակների հեղինակներն են յալթացիներ Իգոր և Էլեոնորա (Էլլա) Լիսենկո ամուսինները։
Պատմություն
Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ ։
Տարբեր տարիների ծառուղում հայտնվել են Միխայիլ Ժվանեցկու պորտֆելը (2004), Արկադի Արկանովի բաճկոնակը (2005), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), Սոնյա մորաքրոջ հայելին ու գլխարկը՝ Կլարա Նովիկովայի պատվին (2014), «Հարմոն և կիթառ» քանդակը՝ քառյակասացներ Միխայիլ Վաշուկովի և Նիկոլայ Բանդուրինի պատվին (2015) ։